Üsna selge on, et ükski trassivariantidest ei rahulda kõiki eespool loetletud tingimusi. Maanteeameti Tehnokeskuse poolt 1999. aastal valminud töös "Saaremaa püsiühendus - tasuvusuuring" on põhjalikuma  analüüsi alla võetud trassivariandid, millised rahuldasid vähemalt kahte eeltingimustest ja ei dubleerinud ühtki teistest. Sellisest eeldusest lähtudes on põhjalikumalt kirjeldatud ja erinevate aspektide põhjal analüüsitud põhiliselt nelja trassivarianti (vt joonis). Küll on kõige lõunapoolsemal III variandil alavariant, mis kulgeb Muhumaal eksisteerivast teest Kuivastu - Väikese väina tamm lõunapool uut ja lühemat trassi mööda. Samuti omab neljas trassivariant põhjapoolset alternatiivi (trass V).  See variant tuli käsitluse alla pärast esialgsete keskkonnauuringute läbiviimist, sest IV variandi idapoolne lõik ületab Kebaja laiud, mis ei ole vastuvõetav looduskaitse seisukohalt. V trassivariant möödub Kebaja laidudest põhjast, ühinedes idapoolses osas I variandiga. Kuna keskkonna ja sotsiaalmajanduslike mõjude kirjeldamisel on V variandi mõju käsitletud juba teiste variantide koosseisus, siis on selle võrdlus teistega esile toodud põhiliselt ehitushinna kalkulatsioonides.    Põhiliste trassivariantide kirjeldus: